Diari Oficial de la Generalitat Valenciana


Sumari del DOGV 5532, del 12-06-2007 (2007/5407)

Notificació a Francisco Sánchez Pérez de la interlocutòria dictada en les actuacions del juí d'adopció número 954/2003.
-----------------------------------------------------------------------------------------------------------------------

### Dades del document

Número de DOGV
:   5532

Data del DOGV
:   12-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/5407


Data del document
:   03-04-2007

Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Descriptors 

:   * sistema judicial

Notificació a Francisco Sánchez Pérez de la interlocutòria dictada en les actuacions del juí d'adopció número 954/2003. [2007/5407]  
Procediment: assumpte civil 000954/2003  
Jutjat de Primera Instància número 5 de Castelló de la Plana  
Juí adopció - 000954/2003   
Part demandant: Antonio Jesús Sánchez Abad  
Part demandada: Francisco Sánchez Pérez  
Sobre  
En el juí referenciat, s'ha dictat la resolució que té el text literal següent:  
«Jutjat de Primera Instància número 5 de Castelló de la Plana  
Procediment: adopció - 000954/2003 € Secció A  
Demandant: Antonio Jesús Sánchez Abad  
Procurador: Oliva Crespo García   
Demandat: Francisco Sánchez Pérez  
Procurador:  
Interlocutòria  
Jutgessa que la dicta: María Dolores Balado Margelí  
Lloc: Castelló de la Plana  
Data: 27 de març de 2007  
Fets  
Primer. En data 25 de juny de 2003, la procuradora Rosario Novales Durán en nom i representació d'Antonio Jesús Sánchez Abad va presentar demanda contra Francisco Sánchez Pérez i el ministeri fiscal on sol·licitava l'adopció de la menor Jenifer Sánchez López.  
Segon. Admesa a tràmit la sol·licitud, el demandant va prestar el seu consentiment a l'adopció, així com la menor Jenifer i la mare biològica; i es lliura exhort al Jutjat d'igual classe de Còrdova a fi que el demandat Francisco Sánchez Pérez prestara l'assentiment, però, malgrat totes les diligències practicades en la seua recerca han sigut infructuoses, per la qual cosa va ser citat per edictes als efectes de ser simplement oït.  
Tercer. I, una vegada verificat pel ministeri fiscal es va informar en el sentit que res té que oposar a allò interessat en considerar que es donen els requisits legals exigits.  
Raonaments jurídics  
Únic. L'article 175 del Codi Civil exigix per a l'adopció que l'adoptant siga major de 25 anys i que tinga, almenys, 14 anys més que l'adoptat, i es requerix que este siga menor d'edat no emancipat.  
Com a excepció a la necessitat de proposta de l'entitat pública per a iniciar l'expedient d'adopció, l'article 176 del Codi Civil preveu la possibilitat del seu inici per sol·licitud per privada «quan en l'adoptand concórrega alguna de les següents circumstàncies: 2º ser fill del consort de l'adoptant». L'article 177 del Codi Civil determina que «haurà de consentir l'adopció, en presència del jutge, l'adoptant o adoptant i l'adoptat major de 12 anys», i es preceptua així mateix que «hauran assentir a l'adopció en la forma establida en la Llei d'Enjudiciament Civil: 2º Els pares de l'adoptand que no es trobara emancipat, a menys que estigueren privats de la pàtria potestat per sentència ferma o incursos en causa legal per a tal privació»; i disposa en l'últim apartat que «hauran de ser simplement oïts pel jutge: 3º Els pares que no hagen sigut privats de la pàtria potestat quan l'assentiment no siga necessari per a dur adopció».  
L'article 1.825 de la Llei d'Enjudiciament Civil de 1881, vigent conforme al que disposa en la disposició derogatòria única de la Llei d'Enjudiciament Civil de 7 de gener de 2000, establix que totes estes actuacions es practicaran amb intervenció del ministeri fiscal, que haurà d'emetre el corresponent informe. L'article 108 del Codi Civil determina que «la filiació matrimonial i la no matrimonial, així com l'adoptiva, produïxen els mateixos efectes, conforme a les disposicions d'este Codi», i l'article 109 del mateix cos legal disposa que «la filiació determina els cognoms d'acord amb el que es disposa en la Llei», si bé en este cas el canvi no és trascendent atés que l'adoptant té el primer cognom idèntic al progenitor.  
En este cas concorren tots els requisits abans exposats, ja que tal i com es desprén de les partides de naixement aportades, tant l'adoptant com l'adoptada tenen les edats requerides per la Llei. S'han observat també els tràmits exigits, consentiments i audiències, i el ministeri fiscal va informar favorablement sobre la procedència de l'adopció tal i com consta documentat en la causa. Per tot això s'ha de constituir l'adopció en els terminis sol·licitats, amb les conseqüències inherents a esta constitució.  
Part dispositiva  
En atenció al que s'ha exposat, Dolores Balado Margelí, magistrada jutgessa del Jutjat de Primera Instància núm. 5 de Castelló de la Plana, acorda:   
L'adopció de la menor d'edat Jenifer Sánchez López, nascuda a Còrdova el dia 25 de maig de 1995 i inscrita en el Registre Civil de Còrdova, al tom 86, pàgina 469, es produïx el canvi del cognom patern, i es manté el matern, i passa a dir-se des d'ara Jenifer Sánchez López.  
Una vegada ferma esta resolució notifiqueu mitjançant exhort a l'encarregat del Registre Civil de Còrdova, a fi que procedisca a la inscripció de l'adopció al marge de la inscripció de naixement dels adoptats, i després d'això s'arxivarà este expedient.  
Notifiqueu esta resolució al promotor de l'expedient i al ministeri fiscal, i feu-los saber que contra esta es pot interposar recurs d'apel·lació en el termini de cinc dies.  
Uniu esta resolució al llibre d'actuacions definitives d'este jutjat, i deixeu testimoniatge en les actuacions.  
Esta és la meua interlocutòria, que pronuncie, mane i firme.»  
En atenció al desconeixement de l'actual domicili o residència de la part demandada Francisco Sánchez Pérez, per provisió de data 3 d'abril de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació.  
Castelló de la Plana, 3 d'abril de 2007. El secretari judicial: Javier García Bayo.  
Diligència. Castelló de la Plana, 3 d'abril de 2007. L'estenc jo, el secretari judicial, per a fer constar que este edicte ha quedat fixat en el dia de hui en el tauler d'anuncis. En done fe.